**Ιστορία του Αρχαίου Κόσμου**

**Ομηρική εποχή (1100 – 750 π.Χ.) - Ερωτήσεις Επανάληψης**

Α. Άσκηση αυτοαξιολόγησης

Σε ποιες από τις επόμενες ερωτήσεις ξέρεις να απαντήσεις;

1. Πώς επηρέασε η κρίση του Ομηρικού Κόσμου, στα τέλη του 9ου αι. π. Χ., τον ρόλο του βασιλιά και των ευγενών;

2. Ποιες λύσεις δόθηκαν για να αντιμετωπιστεί η οικονομική κρίση του Ομηρικού Κόσμου; Να αναφέρετε χαρακτηριστικές περιπτώσεις πόλεων-κρατών που εφάρμοσαν κάποια από τις προαναφερθείσες λύσεις.

3. Πώς ήταν οικονομικά οργανωμένος ένας «οίκος» την Ομηρική Εποχή;

4. Ποιος ήταν ο ρόλος του πλήθους, των δημιουργών και των δούλων στο πλαίσιο λειτουργίας του ομηρικού «οίκου»;

5. Ποιος ήταν ο ρόλος του βασιλιά στην Ομηρική Εποχή και από ποια όργανα περιορίζονταν οι εξουσίες του;

6. Ποια είναι τα σημαντικότερα επιτεύγματα του πολιτισμού της Ομηρικής Εποχής στον χώρο των γραμμάτων ;

7. Ποια είναι τα βασικά γνωρίσματα της θρησκείας και της τέχνης της Ομηρικής Εποχής;

8. Πώς δημιουργήθηκαν τα ομηρικά έπη και ποιο ήταν το περιεχόμενό τους;

Β. Ερωτήσεις *Σωστού- Λάθους:*

1.Τα πρώτα κράτη που συγκροτήθηκαν κατά την Ομηρική Εποχή ήταν φυλετικά.

2.Ο "Θησαυρός του Ατρέως" είναι το σπουδαιότερο δείγμα αρχιτεκτονικής της Ομηρικής Εποχής.

3. Η Ομηρική Εποχή έχει χαρακτηριστεί και ως Ελληνικός Μεσαίωνας.

4.Τα ελληνικά φύλα κατά τον Πρώτο Αποικισμό κατευθύνθηκαν στη Ν. Ιταλία

5.Ελληνικά φύλα που μιλούσαν την αιολική διάλεκτο συγκρότησαν θρησκευτική ένωση, το Πανιώνιο, στο ακρωτήριο της Μυκάλης.

6. Κατά τον Πρώτο Ελληνικό Αποικισμό τα ελληνικά φύλα κατευθύνθηκαν στον Εύξεινο Πόντο.

7.Τα ελληνικά φύλα, που μετανάστευσαν στη Μ. Ασία κατά τον πρώτο αποικισμό, απέφυγαν να αναμειχθούν με γηγενείς πληθυσμούς.

8.Η Δωρική Εξάπολη, που συγκρότησαν δωρικά φύλα, είχε κέντρο τον ναό του Ποσειδώνα, στο ακρωτήριο της Μυκάλης.

9.Οι Ίωνες της Μ. Ασίας κατά τους Oμηρικούς χρόνους συγκροτήθηκαν σε θρησκευτική ένωση, το Πανιώνιο.

10.Στη Ρόδο εγκαταστάθηκαν κατά τη διάρκεια του Πρώτου Ελληνικού Αποικισμού ΄Ιωνες.

11.Ένας από τους τρόπους με τους οποίους οι Έλληνες αντιμετώπισαν την οικονομική κρίση της Ομηρικής Εποχής ήταν η ίδρυση αποικιών.

12.Το ελληνικό αλφάβητο προέκυψε από το φοινικικό με την προσθήκη των συμφώνων.

13.Κατά την Ομηρική Εποχή όλες οι παραγωγικές εργασίες συντελούνταν έξω από το πλαίσιο του «οίκου».

14.Οι δούλοι κατά την Ομηρική Εποχή αποτελούσαν περιουσιακό στοιχείο του “οίκου”.

15.Οι δούλοι την Ομηρική Εποχή προέρχονταν από την πειρατεία και τον πόλεμο.

16.Η τέχνη της Ομηρικής Εποχής ονομάστηκε γεωμετρική.

17.Οι ανταλλαγές προϊόντων κατά την Ομηρική Εποχή γίνονταν με την χρήση του νομίσματος.

18.Ο βασιλιάς της Ομηρικής Εποχής είχε μόνο θρησκευτική και δικαστική εξουσία.

19.Ο βασιλεύς της Ομηρικής Εποχής για τη λήψη σημαντικών αποφάσεων συγκαλούσε σε σύνοδο το πλήθος.

20.Η μόνη πηγή πληροφοριών για την Ομηρική Εποχή είναι τα ομηρικά έπη.

Γ. Ερωτήσεις *πολλαπλής επιλογής:*

1Η βουλή των γερόντων κατά την Ομηρική Εποχή:

α. δεν επηρέαζε καθόλου την άσκηση της βασιλικής εξουσίας.

β. αντικατέστησε τη βασιλική εξουσία.

γ. περιόρισε σταδιακά τη βασιλική εξουσία.

δ. αποδυναμώθηκε βαθμιαία από τη βασιλική εξουσία.

2. Δωριείς, κατά τον Πρώτο Ελληνικό Αποικισμό, εγκαταστάθηκαν:

α. σε νησιά του Αιγαίου και στη Νοτιοδυτική Μ. Ασία.

β. σε νησιά του Βορειοανατολικού Αιγαίου.

γ. στην Ιταλική χερσόνησο.

δ. στον Εύξεινο Πόντο.

3.Στη Ρόδο κατά τον Πρώτο Ελληνικό Αποικισμό εγκαταστάθηκαν:

α. Ίωνες.

β. Δωριείς.

γ. Ίωνες και Δωριείς.

δ. Αιολείς.

4.Ελληνικά φύλα που μιλούσαν ιωνική διάλεκτο μετακινήθηκαν κατά τον Πρώτο Αποικισμό:

α. στο βορειοανατολικό Αιγαίο και στα απέναντι παράλια.

β. στη Σάμο, Χίο και στις απέναντι Μικρασιατικές ακτές.

γ. στη Μήλο, Κρήτη, Ρόδο, Κω και στις απέναντι Μικρασιατικές ακτές.

δ. στη Σικελία.

5.Ελληνικά φύλα που μιλούσαν την αιολική διάλεκτο μετακινήθηκαν κατά τον Πρώτο Αποικισμό:

α. στο βορειοανατολικό Αιγαίο και στα απέναντι παράλια της Μ. Ασίας.

β. στη Σάμο, Χίο και τις απέναντι Μικρασιατικές ακτές.

γ. στη Μήλο, Κρήτη, Ρόδο, Κω και στις απέναντι Μικρασιατικές ακτές.

δ. στον Εύξεινο Πόντο.

7. Κατά τον Πρώτο Ελληνικό Αποικισμό, Δωριείς μετακινήθηκαν :

α. στο βορειοανατολικό Αιγαίο και στα απέναντι παράλια.

β. στον Εύξεινο Πόντο.

γ. στη Μήλο, Κρήτη, Ρόδο, Κω και στις απέναντι Μικρασιατικές Ακτές.

δ. στη νότια Ιταλία.

8.Η αύξηση της δύναμης των ευγενών κατά την Ομηρική Εποχή οφείλεται:

α. στους συγγενικούς δεσμούς τους.

β. στις στρατιωτικές τους ικανότητες.

γ. στην κατοχή της γης και στην καταγωγή τους.

δ. στο σεβασμό που απολάμβαναν από το πλήθος.

9.Η Ομηρική Εποχή ονομάζεται επίσης:

α. Μυκηναϊκή Εποχή.

β. Ελληνιστική Εποχή.

γ. Χρυσούς αιών.

δ. Σκοτεινοί Χρόνοι.

10.Οικονομικά εξαρτώμενοι από διαφορετικούς "οίκους" της Ομηρικής Εποχής ήταν:

α. οι άριστοι.

β. το πλήθος.

. οι δημιουργοί.

δ. οι δούλοι.